ՇՆՈՐՀԱՎՈՐ ԵՐԻՏԱՍԱՐԴՈՒԹՅԱՆ ՄԻՋԱԶԳԱՅԻՆ ՕՐ

Սիրելի՛ երիտասարդներ,

Այսօր աշխարհը տոնում է Երիտասարդության միջազգային օրը:

Շնորհավորում եմ մեր համայնքի բոլոր երիտասարդներին՝ օրվա կապակցությամբ:

Դուք եք մեր ապագայի հույսն ու երազանքների կերտողը:

Եղե՛ք ստեղծագործող, եղե՛ք նախաձեռնող և ապրե՛ք այն գիտակցմամբ, որ հենց երիտասարդ տարիներին ձեր կողմից ձեռքբերված գիտելիքները, կարողություններն ու հմտություններն են ողջ կյանքում լինելու ձեր հաջողությունների ու նվաճումների գրավականը:

Մեկ անգամ ևս շնորհավորելով բոլորիդ Երիտասարդության միջազգային օրվա կապակցությամբ՝ վստահեցնում եմ, որ Բյուրեղավանի համայնքապետարանը պատրաստ է օժանդակելու ձեր բոլոր կառուցողական նախաձեռնություններին, միասին կյանքի կոչելու ցանկացած ծրագիր, որը նպատակաուղղված կլինի մեր համայնքի շենացմանն ու հասարակական կյանքում երիտասարդության դերի խթանմանը:

Ցանկանում եմ, որ միշտ լինեք միասնական, համերաշխ ու կառուցողական` նպատակներով, գաղափարներով և գործով` հանուն մեր համայնքի ու երկրի զարգացման:

Հարգանքով՝ Բյուրեղավան համայնքի ղեկավար Հակոբ Բալասյան